20.9.2023
RO
Jurnalul Oficial al Uniunii Europene
L 231/207
ANEXA IV
STATELE UNITE ALE AMERICII Comisia Federală pentru Comerț Washington, D.C. 20580
Biroul președintelui
9 iunie 2023
Didier Reynders Comisar pentru justiție Comisia Europeană Rue de la Loi/Wetstraat 200 1049 Bruxelles Belgia
Stimate Domnule Comisar Reynders,
Comisia Federală pentru Comerț a Statelor Unite ale Americii („FTC”) apreciază oportunitatea de a aborda rolul său de asigurare a respectării principiilor Cadrului UE-SUA privind confidențialitatea datelor („ CCD UE-SUA”).
FTC s-a angajat de multă vreme să protejeze consumatorii și viața privată la nivel transfrontalier și ne angajăm să punem în aplicare aspectele legate de sectorul comercial ale acestui cadru.
FTC a îndeplinit un astfel de rol începând cu anul 2000, în legătură cu Cadrul privind sfera de siguranță UE-SUA și, cel mai recent, din 2016, în legătură cu Cadrul privind Scutul de confidențialitate UE-SUA (1).
La 16 iulie 2020, Curtea de Justiție a Uniunii Europene („CJUE”) a declarat ca fiind nevalidă decizia Comisiei Europene privind caracterul adecvat al nivelului de protecție care stă la baza Cadrului privind Scutul de confidențialitate UE-SUA, pe temeiul altor aspecte decât principiile comerciale pe care le-a pus în aplicare FTC.
Între timp, SUA și Comisia Europeană au negociat Cadrul UE-SUA privind confidențialitatea datelor pentru a ține seama de această hotărâre a CJUE.
Vă scriu pentru a confirma angajamentul FTC de a pune în aplicare cu fermitate principiile CCD UE-SUA.
În special, ne afirmăm angajamentul în trei domenii principale: (1) gestionarea cu prioritate a sesizărilor și realizarea investigațiilor, (2) solicitarea și monitorizarea ordinelor și (3) cooperarea cu autoritățile UE pentru protecția datelor („APD”) în vederea asigurării respectării legii.
I.
Introducere
a.
Activitățile FTC în materie de politici și de asigurare a respectării legii în domeniul protecției vieții private FTC dispune de o competență amplă de asigurare a respectării legii în materie de drept civil pentru a promova protecția consumatorilor și concurența în domeniul comercial.
În cadrul mandatului său de protecție a consumatorilor, FTC aplică o gamă largă de norme de protecție a vieții private și a securității consumatorilor și a datelor acestora.
Legislația primară (1) Scrisoarea președintei Edith Ramirez către Věra Jourová, comisarul pentru justiție, consumatori și egalitate de gen al Comisiei Europene, în care se descrie punerea în aplicare de către Comisia Federală pentru Comerț a noului Cadru privind Scutul de confidențialitate UE-SUA (29 februarie 2016), disponibilă la adresa https://www.ftc.gov/legal-library/browse/cases-proceedings/publicstatements/letter-chairwoman-edith-ramirez-vera-jourova-commissioner-justice-consumers-gender-equality-european.
De asemenea, FTC s-a angajat anterior să pună în aplicare Programul privind sfera de siguranță UE-SUA.
Scrisoarea președintelui FTC Robert Pitofsky către John Mogg, directorul DG Piața Internă a Comisiei Europene (14 iulie 2000), disponibilă la adresa https://www.federalregister.gov/ documents/2000/07/24/00-18489/issuance-of-safe-harbor-principles-and-transmission-to-european-commission.
Prezenta scrisoare înlocuiește angajamentele anterioare.